google/wiki40b huggingface dataset:
ख़ुर्द और कलाँ

ख़ुर्द और कलाँ फ़ारसी भाषा के शब्द हैं जो हिन्दी में और भारतीय उपमहाद्वीप में कई सन्दर्भों में पाए जाते हैं, विशेषकर जगहों के नामों में। "ख़ुर्द" का मतलब "छोटा" होता है और "कलाँ" का मतलब बड़ा होता है। इन नामों को मुग़लिया ज़माने से प्रयोग किया जा रहा है। 

विवरण

छोटी आबादी वाले गांवों-कस्बों के पीछे खुर्द शब्द लगाया गया।  फ़ारसी के इस शब्द का अर्थ होता है छोटा। यह खुर्द संस्कृत के क्षुद्र का सजातीय शब्द है जिसमें लघु, छोटा या सूक्ष्मता का भाव है। देश भर में खुर्द धारी गांवों की तादाद हजारों में है। इसी तरह कई गांवों के साथ कलां शब्द जुड़ा मिलता है जैसे कोसी कलां , बामनियां कलां । जिस तरह खुर्द शब्द छोटे या लघु का पर्याय बना उसी तरह कलां शब्द बड़े या विशाल का पर्याय बना। कलां का प्रयोग लगभग उसी अर्थ में होता था जैसे भारत के लिए प्राचीनकाल में बृहत्तर भारत शब्द का प्रयोग होता था जिसमें बर्मा से लेकर ईरान तक का समूचा भूक्षेत्र आता था।  हालांकि किसी यात्रावृत्त में हिन्दुस्तान कलां जैसा शब्द नहीं मिलता।  ग्रेटर ब्रिटेन की बात चलती थी तो उसके उपनिवेशों का संदर्भ निहित होता था। इसी तरह कलां शब्द की अर्थवत्ता भी ग्रामीण आबादियों के संदर्भ में महत्वपूर्ण है।
कलां मूलतः फ़ारसी  का शब्द है जिसका मतलब होता है वरिष्ठ, बड़ा, दीर्घ या विशाल। वैसे इसकी व्युत्पत्ति अज्ञात है। कुछ संदर्भों में इसे सेमेटिक भाषा परिवार का बताया जाता है और इसे ईश्वर की महानता से जोड़ा जाता है। कलां की अर्थवत्ता के आधार पर यह ठीक है मगर इसकी पुष्टि किसी सेमेटिक धातु से नहीं होती। कलां शब्द का प्रयोग सिर्फ स्थानों का रुतबा बताने के लिए ही नहीं होता था बल्कि व्यक्तियों के नाम भी होते थे जैसे मिर्जा कलां या अमीर कलां अल बुखारी जिसका मतलब बुखारा का महान अमीर होता है। जाहिर है यहां कलां शब्द का अर्थ महान है।  
मुस्लिम शासनकाल में बसाहटों के नामकरण की महिमा यहीं खत्म नहीं होती। कई गांवों के नामों के साथ बुजुर्ग शब्द लगा मिलता है जैसे सोनपिपरी बुजुर्ग । जाहिर है हमनाम गांव से फर्क करने के लिए एक बसाहट को वरिष्ठ मानते हुए उसके आगे बुजुर्ग लगा दिया गया और दूसरा हुआ सोनपिपरी खुर्द । ऐसी कई ग्रामीण बस्तियां हजारों की संख्या में हैं। इसी तरह किसी गांव के विशिष्ट दर्जे को देखते हुए उसके साथ जागीर शब्द लगा दिया जाता था।  इसका अर्थ यह हुआ कि सालाना राजस्व वसूली से उस गांव का हिस्सा सरकारी ख़जाने में नहीं जाएगा अथवा उसे आंशिक छूट मिलेगी। मुग़लों के दौर में प्रभावी व्यक्तियों को अथवा पुरस्कार स्वरूप सामान्य वर्ग के लोगो को भी गांव जागीर में दिये जाते थे। मगर उसी नाम के अन्य गांवों से फ़र्क करने के लिए नए बने जागीरदार उसके आगे जागीर जोड़ देते थे जैसे हिनौतियाऔर हिनौतिया जागीर ।
सौर मण्डल की छोटी वस्तुएँ

अन्य भाषाओँ में

"सौर मण्डल की छोटी वस्तुओं" का अंग्रेज़ी में औपचारिक नाम "स्मॉल सोलर सिस्टम बॉडीज़" (small solar system bodies) और फ़्रांसिसी में "प्ती कोर द्यु सिस्तैम सोलेर" (petit corps du système solaire) है।
मिज़ो नेशनल फ्रंट

मिज़ो नेशनल फ्रंट  एक मिज़ो राष्ट्रवादी राजनीतिक दल है। जो मुख्य रूप से भारतीय राज्य मिज़ोरम में सक्रिय है। इसके वर्तमान राष्ट्रीय अध्यक्ष ज़ोरामथंगा हैं। इसके संस्थापक लालडेंगा थे।

स्थापना की दिलचस्प कहानी

सन् 1959 की बात है. उस साल पूर्वोत्तर के बांस के जंगलों में फूल खिले थे जो लगभग 48 साल में एक बार खिलते हैं.और उन फूलों को चूहे बहुत पसंद करते हैं।और हुआ ये कि चूहों की संख्या बेतहाशा बढ़ गई थी और उन्होंने पूरे इलाके के घरों-गोदामों के अनाज चट कर दिए. दिल्ली की सरकार जब तक जागती, भ्रष्ट अधिकारियों-व्यापारियों ने अनाज की कालाबाजारी कर ली और लोग दाने-दाने को मोहताज हो गए. 
असम सरकार के एक पूर्व अकाउंटेंट ने इसके खिलाफ लोगों को गोलबंद करना और अपने स्तर पर राहत कार्य करना शुरू कर दिया. उसने नेशनल मिजो फेमिन फ्रंट बनाया (बाद में उसी का नाम मिजो नेशनल फ्रंट हो गया) और आंदोलन जल्दी ही भारत विरोधी हो गया. नतीजतन, भारत सरकार ने इलाके में फौज का जमावड़ा कर दिया.ऐसा ही नगालैंड में भी हुआ था जब पिजो वहां अलगाववादी आन्दोलन चला रहे थे. 
मिजोरम में करीब दो दशक तक चले उस खूनी संघर्ष में हजारों लोग मारे गए, लापता हुए और बेघर हो गए. उस अलगाववादी आंदोलन को पाकिस्तान से भी धन और हथियारों की मदद मिली और अलगाववादी संगठन के नेता अक्सर पूर्वी पाकिस्तान (अब बांग्लादेश) जाते-आते रहते थे. जब अलगाववादियों ने मिजोरम के मुख्य शहर लुंगलेह पर कब्जा कर क्षेत्र को भारतीय संघ से आजाद करने की घोषणा कर दी तो भारत सरकार को पहली बार अपनी ही जनता के खिलाफ वायुसेना के इस्तेमाल के लिए मजबूर होना पड़ा. इससे अलगाववादियों को जंगल में शरण लेनी पड़ी और जान-माल का काफी नुक्सान हुआ.
सन् 1986 में राजीव गांधी के कार्यकाल में एक शांति समझौता हुआ जिसमें जी पार्थसारथी जैसे नौकरशाहों ने अहम भूमिका निभाई थी और उस आतंकवादी ने हथियार रख दिया. राज्य में चुनाव हुए और वो पूर्व आतंकवादी अब प्रदेश का मुख्यमंत्री बन गया. उस व्यक्ति का नाम था लालडेंगा और गोरिल्ला संगठन था वही मिजो नेशनल फ्रंट. जुलाई, 1990 में लालडेंगा की मृत्यु फेफड़े के कैंसर से हो गई और उसके बाद उनके कभी लेफ्टिनेंट और सचिव रहे जोरामथंगा पार्टी के अध्यक्ष बने. ये वहीं जोरामथंगा हैं जो, मिजो नेशनल फ्रंट के अलगाववादी स्वरूप के दौरान और मिजोरम की सन् 1966 में ‘आजादी’ की घोषणा के वक्त, लालडेंगा के विश्वस्त थे.लेकिन वक्त ने ऐसी पलटी मारी कि लालडेंगा और जोरामथंगा को शांति की अहमियत समझ में आ गई और मिजोरम आज पूर्वोत्तर के राज्यों में सबसे तरक्की करता हुआ राज्य है और विकास के कई मानकों पर एक मॉडल स्टेट है.
पिछली बार सन् 2008 में मिजोरम में बांस के जंगलों में फूल खिले थे और बांस की खेती के लिए बजट का प्रावधान उस समय सोशल मीडिया हास्य बन गया था जब वित्तमंत्री अरुण जेटली ने सन् 2018-19 के बजट में ‘राष्ट्रीय बांस मिशन’ की घोषणा की! लेकिन छह दशक पहले कौन जानता था कि बांस के फूल की वजह से एक राजनीतिक दल का गठन हो जाएगा?
माधवन

व्यक्तिगत जीवन

माधवन के माता-पिता रंगनाथन शेषदात्री और सरोज हैं। माधवन की सेना में शामिल होने की महत्वाकांक्षा के बावजूद, उनके माता-पिता ने जोर देकर कहा कि वह प्रबंधन स्कूल जाएंगे और इलेक्ट्रॉनिक्स में डिग्री लेंगे।  डिग्री पूरी करने के बाद, वह भारत भर में कार्यशालाओं में संचार और सार्वजनिक बोलने के लिए चला गया। महाराष्ट्र कार्यशाला में, 1991 के दौरान पहली बार उनकी पत्नी सरिता बिरजे का सामना करना पड़ा, जब उन्होंने अपने चचेरे भाई की सिफारिश पर अपनी कक्षा में भाग लिया।  सरिता माधवन के वर्गों से सीखने वाले कौशलों का उपयोग करने में सक्षम थीं ताकि एक वायु परिचारिका बनने के लिए एक साक्षात्कार पास किया जा सके और पाठ्यक्रम पूरा करने के बाद, जोड़ी ने डेटिंग शुरू कर दी। माधवन ने मुख्यधारा की फिल्मों में प्रवेश करने से पहले,  1999 में शादी की।
लाल-बाल-पाल

लाला लाजपत राय, बाल गंगाधर तिलक और विपिन चंद्र पाल को सम्मिलित रूप से लाल-बाल-पाल के नाम से जाना जाता था। भारतीय स्वतंत्रता के संघर्ष में १९०५ से १९१८ तक की अवधि में वे गरम राष्ट्रवादी विचारों के पक्षधर और प्रतीक बने रहे। वे स्वदेशी के पक्षधर थे और सभी आयातित वस्तुओं के बहिष्कार के समर्थक थे। १९०५ के बंग भंग आन्दोलन में उन्होने जमकर भाग लिया। लाल-बाल-पाल की त्रिमूर्ति ने पूरे भारत में बंगाल के विभाजन के विरुद्ध लोगों को आन्दोलित किया। बंगाल में शुरू हुआ धरना, प्रदर्शन, हड़ताल, और विदेशी वस्तुओं का बहिष्कार देश के अन्य भागों में भी फैल गया।
१९०७ में भारतीय राष्ट्रीय कांग्रेस गरम दल और नरम दल में विभाजित हो गयी। १९०८ में तिलक ने क्रान्तिकारी प्रफुल्ल चाकी और खुदीराम बोस के बम हमले का समर्थन किया जिसके कारण उन्हें बर्मा (अब म्यांमार) स्थित मांडले की जेल भेज दिया गया। बाल गंगाधर तिलक की गिरफ्तारी, विपिन चन्द्र पाल तथा अरविन्द घोष की सक्रिय राजनीति से सन्यास लेने के कारण भारतीय स्वतंत्रता का यह का उग्र राष्ट्रवादी आन्दोलन कमजोर पड़ गया। अन्ततः १९२८ में लाला लाजपत राय की भी अंग्रेजों के लाठीचार्ज के कारण मृत्यु हो गयी।
2012 विश्व महिला कबड्डी प्रतियोगिता

2012 विश्व महिला कबड्डी प्रतियोगिता पटना, भारत मे १ मार्च से ४ मार्च २०१२ के बीच अयोजित हुई। यह महिलाओं की प्रथम विश्व स्तरीय कबड्डी प्रतियोगिता थी। इस प्रतियोगिता मे १६ देशो के कबड्डी दलों ने भाग लिया था। यह प्रतियोगिता भारत ने ईरान को हराकर जीती। यह प्रतियोगिता पटना के पाटलिपुत्र स्टेडियम में आयोजित की गई थी।
संकेतन यंत्र

संकेतन यंत्र (pointing device) ऐसा निवेश यंत्र (इन्पुट यंत्र) होता है जिसके द्वारा किसी प्रयोगकर्ता को किसी संगणक (कम्प्यूटर) में एक दिक् (स्पेस) में किसी एक बिन्दु या स्थान चुनकर उसकी सूचना देने के लिए सक्षम करा जाता है। उदाहरण के लिए माउस ऐसा एक यंत्र है जो प्रयोगकर्ता को एक द्विआयामी दिक् में एक बिन्दु चुनने देता है।
शेखपुरा

इतिहास

शेखपुरा ऐतिहासिक रूप से बहुत प्राचीन नगरी है । माना जाता है कि पांडव वनवास के दौरान कुछ काल तक यहीं रहे थे। नगरी में स्थित गिरिहिंडा पर्वत पर भीम की पत्नी हिडिंबा देवी का निवास स्थान था। वहाँ आज भी प्राचीन शिवमन्दिर है।

पर्यटक स्थल

गिरिहिंडा पहाड 
शिव मंदिर गिरिहिंडा पहाड की सबसे ऊँची छोटी पे स्थित है जिसे बाबा कामेश्वर नाथ की मंदिर के नाम से जाना जाता है। यहाँ हर शिवरात्रि को मेला लगता है। इस मेले मैं शामिल होने के लिए अगल बगल के गावा से बहुत भीढ़ लगती है। सभी लोग अपने परिवार के साथ आत है। जिला प्रशासन के द्वारा जब शेखपुरा के जिला अधीक्षक आनद किशोर जी थे तो इसे पर्यटक स्थल के रूप में विकसित करने हेतु इसके चोटी पर बाल उद्धान, कैंन्टीन, फब्बारा, हाई मास्ट लाईट तथा इसकी चोटी पर मोटरवाहन द्वारा पहुंचने हेतु 2200 फीट लम्बे पक्के सडक का निर्माण कराया गया है। सकी चोटी से नीचे देखने पर अर्घोती पोखर(झील) का अत्यंत ही मनोहर प्राकृतिक दृश्य उपस्थित करता है। सामस यहां की उभरती हुई मुख्य धार्मिक पर्यटन स्थल है। यहां विष्णुपद मंदिर है। यहां हर साल कार्तिक पूर्णिमा में मेला लगता है। दह यहां का छोटा कृत्रिम झील है। दह एक पहाड़ी है। दह के झील में नहाने से शरीर के सारे कष्ट दूर हो जाते हैं।
राष्ट्रीय राजमार्ग १२२ (भारत)

मार्ग

इस राजमार्ग पर कुछ मुख्य पड़ाव इस प्रकार हैं: मुज़फ़्फ़रपुर, सुजावलपुर, ताजपुर, मुसरीघरारी, बेगमसराय, बरौनी।
योगेश्वर सिंह ‘योगेश’

योगेश्वर सिंह ‘योगेश’ (23 अक्टूबर 1933-12 अगस्त 2009) नीरपुर गांव, पटना के रहने वाले थे। मगही के महाकवि कहे जाने वाले योगेश के लेखन की शुरुआत हिंदी से हुई थी और 1952 में आचार्य शिवपूजन सहाय की प्रेरणा से उनके रहस्यवादी हिंदी कविताओं का पहला संग्रह ‘विभा’ सामने आई थी। 1954-55 में उनका लगाव मगही से हुआ जो जीवनपर्यंत बना रहा। मगही समाज के लोकप्रिय कवि योगेश हिंदी, अंग्रेजी और संस्कृत के उद्भट विद्वान थे। यही अपने आप में लोक के प्रति उनकी सेवा भावना को दर्शाता है। शिक्षा अधिकारी के पद से सेवा निवृत्त पाने वाले योगेश ने दो दर्जन से अधिक पुस्तकों की रचना और कई पत्रिकाओं का संपादन किया है। मगही में जहां उन्होंने महाकाव्य ‘गौतम’ की रचना की, वहीं ‘मगही रामायण’ और ‘मगही गीता’ भी लिखी है।
भारतीय मुस्लिम महिला आन्दोलन

भारतीय मुस्लिम महिला आन्दोलन एक स्वायत्त, सेक्युलर, जन अधिकार आन्दोलन है जिसका नेतृत्व ज़किया सोमन‎ करतीं हैं।
१७७७ ईसा पूर्व

१७७७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७७७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
शकीला (अभिनेत्री)

शकीला 1950-60 के दशक में सक्रिय एक बॉलीवुड अभिनेत्री हैं। शकीला को उनकी गुरु दत्त की फिल्मों आर पार (1954) और सी.आई.डी. के लिए याद किया जाता है। शकीला ने शक्ति सामंत की फिल्म चाईना टाउन (1963) में शम्मी कपूर के साथ अभिनय किया था, फिल्म का गीत बार बार देखो....टाली हो आज तक लोकप्रिय है। शकीला ने 1961 में फिल्मो से संन्यास ले लिया और विवाह करके वह भारत से बाहर बस गयीं। उनकी बहन नूरजहाँ का विवाह प्रसिद्ध हास्य अभिनेता जॉनी वॉकर के साथ हुआ है।
2013 महिला क्रिकेट विश्व कप

योग्यता

चार टीमों, ऑस्ट्रेलिया, इंग्लैंड, भारत और न्यूजीलैंड; पहले से ही इस टूर्नामेंट के लिए क्वालीफाई किया था। वे बांग्लादेश में महिला क्रिकेट विश्व कप क्वालीफायर 2011, जो भी 2012 आईसीसी महिला ट्वेंटी-20 विश्व कप के लिए एक क्वालीफाइंग टूर्नामेंट के रूप में दोगुनी माध्यम श्रीलंका, दक्षिण अफ्रीका, पाकिस्तान और वेस्टइंडीज से जुड़े हुए थे।

ग्रुप चरण

आठ क्वालीफाइंग टीमों को दो समूहों में, परंपरागत प्रतिद्वंद्वियों ऑस्ट्रेलिया और न्यूजीलैंड के साथ, ग्रुप चरण के लिए विभाजित कर दक्षिण अफ्रीका और पाकिस्तान के साथ ग्रुप बी में एक साथ तैयार किया गया है, जबकि भारत और वेस्टइंडीज इंग्लैंड और श्रीलंका के साथ ग्रुप ए में एक साथ तैयार किया गया। सुपर सिक्स चरण के लिए प्रत्येक समूह प्रगति से शीर्ष तीन टीमों चौथी टीम सातवें स्थान के प्ले ऑफ के लिए अग्रिम है।
गणभवन

उपयोग

इस भवन को बांग्लादेश के प्रधानमंत्री के आधिकारिक निवास के रूप में उपयोग किया जाता है, और वश्व के अन्य ऐसे कई सरकारी निवासों के विरुद्ध, यह भवन प्रधानमंत्री के सचिवालय की मेजबानी नहीं करता, बल्कियह केवल निवास के लिये ही इस्तेमाल होता है। प्रधानमंत्री का सचिवालय अथवा कार्यालय, ढाका के तेजगाँव में प्रधानमंत्री कार्यालय के भवन में अवस्थित है, जो प्रधानमंत्री को सचिवीय, सुरक्षा व अन्य सुविधाओं व सहयोगों से भरपूर रखता है।
ईद के दिन इस भवन को आम आगंतुकों के लिए खोल दिया जाता है, और प्रधानमंत्री समाज के विभिन्न तपकों के लोगों से मिलतेहैं, जिनमें विभिन्न दलों के वरिष्ठ राजनीतिज्ञ, वरिष्ठ सैन्य व जन अधिकारी, रजनयिक, न्यायाधीश व साधारण लोग भी शामिल होते हैं।

अवस्थिति

यह भवन मीरपुर रोड और लेक रोड के चौराहे के पश्चिमोत्तरी कोने पर स्थित है। यह राष्ट्रीय संसद भवन से, पैदल, पाँच मिनट की दूरी पर स्थित है। यह राजधानी के तीव्र सुरक्षा क्षेत्रों में से एक में स्थित है और संसद भवन एवं प्रधानमंत्री कार्यालय दोनों ही गणभवन से कुछ क्षणों की दूरी पर स्थित हैं।
श्रद्धा शर्मा

प्रारंभिक जीवन और शिक्षा

शर्मा का जन्म बिहार के एक छोटे से शहर में हुआ था। वे पटना में पली-बढ़ी। अपने स्कूल के दिनों में, वे अपनी कक्षा में अव्वल थीं और शिक्षा और वाद-विवाद में बहुत सक्रिय थीं।
शर्मा ने सेंट स्टीफंस कॉलेज, दिल्ली से इतिहास में स्नातक और मास्टर डिग्री और मैरीलैंड इंस्टीट्यूट कॉलेज ऑफ आर्ट से एमबीए हासिल की।

पुरस्कार और उपलब्धियां

शर्मा को समावेशी स्टार्टअप समुदाय के निर्माण में उनके प्रयासों के लिए नैस्कॉम इकोसिस्टम इवेंजलिस्ट पुरस्कार प्राप्त हुआ है, इसके अलावा उन्हें 2010 में स्टार्टअप्स के कवरेज के लिए विल्ग्रो जर्नलिस्ट ऑफ़ द इयर पुरस्कार दिया गया था। 2015 में उन्हें दुनिया भर में 500 लिंक्डइन इन्फ्लुएंसर के बीच सूचीबद्ध किया गया था, और उसी वर्ष उन्हें ऑनलाइन प्रभाव के लिए लोरियल पेरिस फेमिना पुरस्कार प्राप्त हुआ। 2016 में पैट मेमोरियल आउटस्टैंडिंग एलुमनीस पुरस्कार  
और 2016 में इंटरनेट श्रेणी के तहत लिंक्डइन में सबसे अधिक देखे जाने वाली सीईओ थीं
छत का पंखा

छत का पंखा (ceiling fan) कमरे की छत या बस, रेलगाड़ी आदि की छत पर लगाया जाने वाला यांत्रिक पंखा होता है जो प्रायः विद्युत चालित होता है। यह छत से लटका हुआ होता है और कमरे की हवा को गतिशील बनाने के लिए  हब-से-जुड़े घूर्णन ब्लेडों का उपयोग करता है। छत के पंखे आमतौर पर अन्य प्रकार के पंखों (जैसे विजली से चलने वाला मेज पंखा) की तुलना में अधिक धीरे घूमते हैं। ये पंखे कमरे की हवा में धीमी गति पैदा करते हैं और जब यह गतिशील हवा व्यक्ति के शरीर को स्पर्श करती है तो उसे अच्छा लगता है। वास्तव में पंखे कभी भी कमरे की हवा का ताप कम नहीं करते, जैसा कि वातानुकूलन के उपकरण करते हैं। बहुत बारीकी से देखा जाय तो छत के पंखे कमरे की हवा को थोड़ा-बहुत गरम ही करते हैं क्योंकि पंखे की मोटर में कुछ ऊष्मा पैदा होती है (ताम्र हानि + लौह हानि) और कुछ ऊष्मा पंखों के ब्लेड से हवा के घर्षण के कारण भी पैदा होती है। इन पंखों की अच्छी बात यह है कि ये बहुत कम बिजली का उपयोग करते हैं।
किज़िल कुम रेगिस्तान

किज़िल कुम या क़िज़िल क़ुम (उज़बेक: Qizilqum; कज़ाख़: Қызылқұм; अंग्रेज़ी: Kyzyl Kum) मध्य एशिया में स्थित एक रेगिस्तान है। इसका क्षेत्रफल २,९८,००० वर्ग किमी (१,१५,००० वर्ग मील) है और यह दुनिया का ११वाँ सबसे बड़ा रेगिस्तान है। यह आमू दरिया और सिर दरिया के बीच के दोआब में स्थित है। इसका अधिकाँश हिस्सा कज़ाख़स्तान और उज़बेकिस्तान में आता है, हालांकि एक छोटा भाग तुर्कमेनिस्तान में भी पड़ता है। तुर्की भाषाओँ में 'किज़िल कुम' का मतलब 'लाल रेत' है और इस रेगिस्तान की रेतों में मिश्रित पदार्थ बहुत से स्थानों में इसे एक लालिमा देते हैं। इस से दक्षिण-पश्चिम में आमू दरिया के पार काराकुम रेगिस्तान पड़ता है जिसके नाम का अर्थ 'काली रेत' है।

विवरण

किज़िल कुम का अधिकतर इलाक़ा लगभग ३०० मीटर की ऊँचाई पर स्थित मैदानी क्षेत्र है हालांकि कुछ जगहों पर ऊँचाईयाँ और द्रोणियाँ हैं। अधिकतर जगहों पर रेतीले टीले हैं, जिन्हें स्थानीय भाषा में 'बरचान' या 'बरख़ान' कहते हैं। पश्चिमोत्तर में सख़्त मिट्टी की मोती परतें हैं जिन्हें 'ताकीर' कहते हैं और जो कुछ-कुछ नमक के मैदान जैसी हैं। किज़िल कुम में आबादी नदियों और नख़्लिस्तानों (ओएसिस) के किनारे मिलती है। गर्मियों में तापमान बहुत ऊँचा जा सकता है और आमू दरिया के किनारे की केरकी नामक बस्ती में जुलाई १९८३ में ५१.७ डिग्री सेंटीग्रेड का तापमान देखा गया था।

अर्थव्यवस्था

किज़िल कुम में बहुत से खनिज हैं, जैसे कि सोना, युरेनियम, ताम्बा, अलूमिनियम, चांदी, प्राकृतिक गैस और पेट्रोल। यहाँ कि मुरुनताऊ सोने की खान मशहूर है जो १९७० के दशक में शुरू हुई थी। यहाँ का इलाक़ा बहुत विशाल और ख़ाली है और जगह-जगह पर झाड़ी और जंगली घासें हैं, इसलिए यहाँ के स्थानीय लोग मवेशी पालन में भी जुटे हुए हैं। नवोई, ज़रफ़शान शहर और उचकुदुक शहर उद्योग के मुख्य केंद्र हैं।
लोकप्रिय मनोविज्ञान

लोकप्रिय मनोविज्ञान, पॉपुलर मनोविज्ञान या पॉपु मनोविज्ञान मूल रूप से मनोविज्ञान के सिद्धांतों, शोध कार्यों पर आधारित शाखा है जिसमें आम व्यक्तियों को नजर में रखते हुए मनोविज्ञान की तकनीकी बातों का आसान रूप में प्रस्तुतीकरण करता है। यह अक्सर अति सरलीकृत और मिथकों के सम्मिश्रण से युक्त भी होता है, जैसे यह मिथक कि मनुष्य अपने मष्तिष्क की क्षमता का केवल 10% हिस्सा ही इस्तेमाल कर पाता है। यह सामान्यतया उन पॉपुलर किताबों में वर्णित मनिविज्ञान के रूप में भी देखा जा सकता है जिन्हें सेल्फ़ हेल्प बुक्स के नाम से जाना जाता है।
तोबा झील

तोबा झील इण्डोनेशिया के द्वीप सुमात्रा के उत्तर-मध्य में स्थित एक झील और एक महाज्वालामुखी है। यह झील १०० कि॰मी॰ लम्बी और ३० कि॰मी॰ चौड़ी है और इसकी अधिकतम गहराई ५०० मीटर है। तोबा झील इण्डोनेशिया की सबसे बड़ी झील है और विश्व की सबसे बड़ी ज्वालामुखीय झील भी है। ज्वालामुखीय झीलें वह झीलें होती हैं जो किसी जीवित या मृत ज्वालामुखी के मुंह में पानी भर जाने से बन जाती हैं। यह माना जाता है कि आज से क़रीब ६९,००० से लेकर ७७,००० साल पहले इस ज्वालामुखी में विश्व का सबसे बड़ा ज्वालामुखीय विस्फोट हुआ।
यह अनुमान लगाया जाता है के इस विस्फोट के कारण विश्व में उस समय मौजूद अधिकतर मनुष्य मारे गए थे और मनुष्यजाति हमेशा के लिए नष्ट होने के बहुत क़रीब आ पहुंची थी। हिंद उपमहाद्वीप के पूरे क्षेत्र को इस विस्फोट से अत्यंत हानि हुई जिसमे इस क्षेत्र के सारे जंगल नष्ट हो गये। इस पूरे इलाक़े पर राख की मोटी परत फैल गयी जो आज भी सारे भारत और पाकिस्तान में ज़मीन के नीचे पायी जाती है।
तोबा झील के किनारे बताक लोग रहते हैं जो मलय लोगों से नृजातीय रूप से अलग हैं। यहाँ तक पहुँचने के लिये मेदान सबसे नज़दीकी हवाई अड्डा है और सियांतर सबसे नज़दीकी रेलवे स्टेशन।
पलेर्मो

यह इटली का एक प्रमुख नगर है।
स्वामित्व

स्वामित्व
स्वामित्व का अर्थ निजी संपत्ति का किसी व्यक्ति के नाम पर होना है।
सुन्दा गर्त

सुन्दा गर्त (Sunda Trench), जो पहले जावा गर्त (Java Trench) कहलाता था, पूर्वोत्तरी हिन्द महासागर में स्थित एक ३,२०० किमी तक चलने वाला एक महासागरीय गर्त है। इस गर्त की सर्वाधिक गहराई ७,७२५ मीटर (२५,३४४ फ़ुट) है जो 10°19' दक्षिण, 109°58' पूर्व के निर्देशांक पर इण्डोनेशिया के योग्यकार्ता क्षेत्र से लगभग ३२० किमी दक्षिण में स्थित है और हिन्द महासागर का सबसे गहरा स्थान है। यह गर्त जावा से आगे लघुतर सुन्दा द्वीपसमूह से शुरु होकर सुमात्रा के दक्षिणी तट से नीचे से निकलकर अण्डमान द्वीपों तक चलता है। भूवैज्ञानिक रूप से यह हिन्द-ऑस्ट्रेलियाई प्लेट और यूरेशियाई प्लेट (विशेषकर सुन्दा प्लेट) के बीच की सीमा है। यह गर्त प्रशांत अग्नि वृत्त का हिस्सा है।
यासीन मलिक

यासीन मलिक (जन्म: 1963) जम्मू और कश्मीर के एक अलगाववादी नेता हैं। वह
इसका जन्म मायसुम, श्रीनगर, जम्मू और कश्मीर में हुआ था।
वैश्विक प्रदर्शनी (१८८९)

१८८९ की वैश्विक प्रदर्शनी (Exposition Universelle of 1889 ; French: [ɛkspozisjɔ̃ ynivɛʁsɛl]) पेरिस में आयोजित की गयी एक विश्व मेला था जो ६ मई १८८९ से ३१ अक्टूबर १८८९ तक चला।
फ़िल्मफ़ेयर पुरस्कार

इतिहास

इसकी शुरुआत फ़िल्मफ़ेयर पत्रिका में लोकप्रिय अभिनेता एवं अभिनेत्रियों पर कराये गये पाठकों के मतदान द्वारा 1953 में हुई थी जब लगभग 20,000 पाठकों ने इसमें हिस्सा लिया था। 21 मार्च 1954 को होने वाले पहले पुरस्कार समारोह में सिर्फ पाँच पुरस्कार रखे गये थे जिसमें दो बीघा ज़मीन को सर्वश्रेष्ठ फ़िल्म, सर्वश्रेष्ठ निर्देशन के लिए बिमल राय (दो बीघा ज़मीन), सर्वश्रेष्ठ अभिनेता के लिए दिलीप कुमार (दाग), सर्वश्रेष्ठ अभिनेत्री के लिए मीना कुमारी (बैजू बावरा), एवं इसी फिल्म में सर्वश्रेष्ठ संगीत के लिए नौशाद को पुरस्कार दिए गये थे।

पुरस्कार

अब पुरस्कारों की संख्या बढकर 31 हो गयी है। इसके अलावा "क्रिटिक्स अवार्ड" भी दिये जाते हैं जिसके फैसले में दर्शक शामिल नहीं होते हैं बल्कि फिल्मों के श्रेष्ठ आलोचक इसके निर्णायक होते हैं।
देवधर स्कूल ऑफ इण्डियन म्यूजिक

यह भारत का एक प्रमुख संगीत शिक्षण संस्थान हैं | यह संगीत शिक्षण संस्थान मुम्बई में स्थित हैं।
तिक्त

तिक्त का अर्थ "कड़वा"

उदाहरण

समतल देशों से आ-आकर पावस की उमस से आकुल तिक्त-मधुर बिसतंतु खोजते हंसो को तिरते देखा है बादल को घिरते देखा है।

       यहाँ तिक्त का सटीक अर्थ "कड़वा " होगा।
तिक्त का एक अर्थ "मिर्च के स्वाद जैसा" भी होता है। तिक्ता का अर्थ नीम का पेड़ होता है।

मूल

तिक्त शब्द का प्रयोग हिंदी और मैथिली के प्रमुख लेखक व कवि आदरणीय नागार्जुन जी की रचना "बादल को घिरते देखा है" नामक कविता में हुआ है।
शब्द प्रति मिनट

शब्द प्रति मिनट कुंजी पटल पर टंकण करने की गति को मापने के लिए एक मापक है। इसका उपयोग लिखने और पढ़ने की गति के माप के लिए करते हैं। अँग्रेजी में 5 अक्षर (कुल कुंजी का उपयोग) को एक शब्द माना जाता है। जिसमें खाली स्थान और चिन्ह को भी गिना जाता है।

इतिहास

ब्रांडोन रजियानों ने एक अध्ययन में यह पाया की सामान्य कम्प्यूटर प्रयोक्ता की गति 33 शब्द प्रति मिनट होती है। और यदि लय न हो तो वह 19 शब्द प्रति मिनट की गति से टंकण करते हैं। इसी अध्ययन के बाद समूह को तेज, माध्यम और धीमी गति के समूह में विभाजित किया गया। जिसमें औसत गति 40 श॰प्र॰मि॰, 35 श॰प्र॰मि॰ और 23 श॰प्र॰मि॰ क्रमशः है।
लोकस्वास्थ्य इंजीनियरी

लोकस्वास्थ्य इंजीनियरी (पब्लिक हेथ इंजीनियरिंग) के अंतर्गत मुख्यत: जलप्रबंध तथा जनस्वास्थ्य, दो विषय, आते हैं।
टाइगर एयरवेज

स्थापना

टाइगर एयरवेज सिंगापुर को 12 दिसम्बर 2003 में शुरू किया गया एवं 31 अगस्त 2004 से टिकटों की बिक्री शुरू हुई। इसका प्रधान कार्यालय हनीवेल बिल्डिंग चांगी सिंगापुर में था। इसने अपना संचालन १५ सितम्बर २००४ को बैंकाक की सेवा के साथ प्रारंभ की। यह एयरलाइन टाइगर एयरवेज होल्डिंग्स, सिंगापुर कंपनी की सहायक कंपनी है।

रूट रणनीति

यह एयरलाइन तेल की बढ़ती कीमतों और अन्य एयरलाइनों से तीव्र प्रतिस्पर्धा के चलते कुछ संकट में पड़ गया था। जुलाई 2005 के आखिरी दिनों में यह घोषणा की गई कि मकाओ से मनीला (क्लार्क) की उड़ानें शुरू करेगी।

गंतव्यों

मुख्य लेख: टाइगर एयर के गंतव्य
टाइगर एयर वर्तमान में पांच किलोमीटर के त्रिज्या के दायरे सिंगापुर से 38 गंतव्यों के लिए उड़ान भरता हैं।

कोड शेयर समझौते

टाइगर एयर ने निम्नलिखित एयर लाइन कंपनियों के साथ कोड शेयर समझौता किया है। 
गोल्डन म्यांमार एयरलाइंस (22 अप्रैल 2015 को निलंबित कर दिया)
16 मई 2016, टाइगर एयर ने वैल्यू एलायंस जो दुनिया की सबसे बड़ी कम लागत वाहक गठबंधन हैं उसमे शामिल हो गया है।

कॉर्पोरेट प्रबंधन

टाइगर एयर के मूल संस्थापक शेयरधारकों में सिंगापुर एयरलाइंस (49%), बिल फ्रैंक इंडिगो पार्टनर्स (24%), टोनी रयान इरेलंडिया निवेश (16%) और टेमासेक होल्डिंग्स (11%) थे।  टाइगर एयर पूर्ण रूप से टाइगर एयरवेज 
होल्डिंग्स लिमिटेड के स्वामित्व में है।

बैठने

A-३१९ एवं A-३२० विमानों के सिंगल क्लास इकॉनमी में बैठने के 144 और 180 सीट उपलब्ध हैं।

खाद्य और पेय

टाइगर एयर एक उड़ान के दौरान खाने की वस्तु खरीदने के लिए टाइगर बाईटस चलाता हैं। इस मेनू में इंस्टेंट नूडल्स, सैंडविच और सलाद के रूप में हल्का भोजन मिलता है। गर्म और ठंडे पेय के साथ ही शराब भी खरीद के लिए उपलब्ध हैं।

मनोरंजन

उड़ान के दौरान यात्रियों को पड़ने के लिए एक पत्रिका, टाइगर टेल्स मुफ्त वितरित की जाती है।
बालशौरि रेड्डी

डॉ॰ बालशौरि रेड्डी हिन्दी और तेलुगू के यशस्वी साहित्यकार, 'चंदामामा' के पूर्व सम्पादक, प्रसिद्ध बालसाहित्य सर्जक, अनन्य हिन्दी साहित्य साधक हैं। बालशौरि रेड्डी की मातृभाषा तेलुगु है लेकिन उनका जीवन हिंदी लेखन के प्रति समर्पित रहा. बालशौरि ने 14 उपन्यास, करीब दर्जनभर नाटक, कहानी, संस्मरण, संस्कृति और साहित्य से संबंधित कई अन्य पुस्तके लिखी.

जीवनी

डॉ॰ बालशौरि रेड्डी का जन्म आन्ध्र प्रदेश में हुआ। मातृभाषा तेलुगू है। 1946 में हिंदी प्रचारिणी सभा की रजत जयंती के मौके पर इनकी मुलाकात गांधी जी से हुई. गांधीजी के राष्ट्रीय आंदोलन के 14 सूत्रीय रचनात्मक कार्यक्रमों में हरिजन उद्धार, नारी शिक्षा, कुटीर उद्योग के साथ हिंदी सीखना भी शामिल था। गांधीजी के कहने पर बालशौरि ने हिंदी सीखना शुरू किया। आगे चलकर उन्होंने विशारद, साहित्यरत्न और साहित्यालंकार की परीक्षाएं उत्तीर्ण की. हिंदी सीखने के लिए काशी और प्रयाग गए जहां उनका परिचय निराला, महादेवी वर्मा, बच्चन जैसे बड़े साहित्यकारों से परिचय हुआ।
वरार

वरार एक जाट गोत्र है।
कौआ

कौवा एक पक्षी है। राजस्थानी में इसे कागला तथा मारवाडी भाषा में हाडा कहा जाता हैँ |राजस्थान में एक बहुप्रचलित कहावत है-" मलके माय हाडा काळा " अर्थात दुष्ट व्यक्ति हर जगह मिलते हैँ। 
अपेक्षाकृत छोटा कबूतर आकार के जैकडो (यूरेशियन और डौरीयन) से होलारक्टिक क्षेत्र के आम रैवेन और इथियोपिया के हाइलैंड्स के मोटी-बिल वाले रेवेन, दक्षिण अमेरिका को छोड़कर सभी समशीतोष्ण महाद्वीपों पर इस जीनसोकक के 45 या इतने सदस्य हैं। , और कई द्वीपों कौवा जीन परिवार कोरिडीडे में प्रजातियों में से एक तिहाई पैदा करता है। सदस्यों को एशिया में कॉरिड स्टॉक से विकसित किया गया है, जो ऑस्ट्रेलिया में विकसित हुआ था। कौवा के एक समूह के लिए सामूहिक नाम एक 'झुंड' या 'हत्या' है। जीनस नाम "रेवेन" के लिए लैटिन है।
वैज्ञानिक वर्गीकरण
किंगडम:एनिमिलिया
संघ:कॉर्डेटा